# metadata.dc.description.abstract[].value
Som una espècie social abocada a un confinament obligat i necessari. Molts l'estem passant acompanyats, però hi ha persones que estan soles. Sigui com sigui, el cercle social de contactes presencials s'ha reduït dràsticament. I això té conseqüències per al cervell que hem de tenir presents. No hi ha massa estudis que hagin analitzat situacions com l'actual, però em consta que se n'estan fent diversos. Els treballs de què es disposa han analitzat els efectes mentals i cerebrals de l'aïllament en solitud a llarg termini, majoritàriament en presos, i en expedicions de diversos mesos de durada realitzades per grups molt reduïts de persones, com per exemple una que es va fer a l'Antàrtida l'any passat, en la qual es va fer un seguiment de l'activitat cerebral dels seus membres.

# metadata.dc.source[].value
Divulgació i Premsa (Genètica, Microbiologia i Estadística)